polyglot-tagger/wikipedia-language-snippets-filtered huggingface dataset:
དེ་ཡང་འབྲོང་བློན་བེ་ཧུ་ཆེན་པོའི་ཐད་སྐྱོངས་བྱང་རོང་འབངས་སྡེ་སྟོང་ཕྱེད་ལྔ་ བརྒྱའི་ནང་ཚན། རོང་སྡེ་ཤོག་ཆེན་གཞུང་དྲུག་སྟེ་ཀ་གཞུང་སྡེ་བ། གནམ་ གཞུང་སྡེ་བ། ལྗིག་གཞུང་སྡེ་བ། རྨེ་གཞུང་སྡེ་བ། ནང་ཕྱེས་རྨེ་གཡས་ སྡེ་བ་དང་རྨེ་གཡོན་སྡེ་བ། སྦས་གཞུང་སྡེ་བ་སྟེ་ཤོག་ཆེན་དྲུག་ཅེས་གྲགས་པའི་ ཡུལ་གྲུ་དེའི་ས་ཡི་རྒྱ་ཁྱོན་ལ་སྤྱི་ལེ་གྲུ་བཞི་མ་༡༠༠༠ལྷག་ཡོད་པ་ལ། རྫོང་ཐོག་ནས་ལམ་ཐག་སྤྱི་ལེ་༡༦༠ལྷག་གིས་ཆོས་པའི་སར་ཡོད་དེ་རྫོང་ཐོག་ནས་
གསར་རྗེ་བཅོས་བསྒྱུར་རྗེས་ཡུལ་ཤོག་དང་རྫོང་ཁག་སོ་སོར་ཕྱེས་ཏེ་གཏན་ལ་ ཕབས་པ་སྟེ་དེའི་དུས་སུ་གོང་རིམས་གྱིས་ཀ་གཞུང་གི་ས་མིང་ལ་བརྟག་དཔྱད་ བྱེད་པར་སླེབས་ཤིང་། འདྲི་རྩད་བྱས་པར་བརྟེན་གུང་པ་དགེ་གྲགས་ཀྱིས་ཀ་ གཞུང་ཞེས་པའི་ས་མིང་ནི་ཀ་སྟོད་ཀྱི་བྲག་ལ་ཀ་ཡི་རང་བྱོན་ཡོད་པས་དེ་ལྟར་དུ་གྲགས་པ་སོགས་གསལ་བཤད་བྱས་པར་བརྟེན་དེ་ཉིད་རྒྱུ་མཚན་དུ་བྱས་ནས་རུ་ ཆེན་བཞིའི་གྲུབ་པའི་ཡུལ་ཤོག་དེ་ལ་ཀ་གཞུང་ཤོག་ཀ་ཞེས་བཏགས་པ་རེད།
དེང་སང་ཡོངས་གྲགས་ཀ་གཞུང་ཞེས་གྲགས་པ་ནི་ཚྭ་ཐང་དང་། ཕྱེས་ཆེན། རྨེ་སྟོད། རྨེ་སྨད་སྟེ་རུ་ཆེན་བཞིའི་གྲུབ་པ་ཞིག་ཡིན་ལ། འབངས་དུད་ ༩༣༥དང་། མི་གྲངས་༤༧༡༨ བཅས་ཡོད་ལ། དེའི་སྲིད་འཛིན་གྱི་ལྟེ་གནས་ ནི་ཀ་གཞུང་ཤོག་ཀ་ཡིན།
༡ ཀ་གཞུང་ངམ་ཀ་ཐ་ཞེས་པའི་ཡུལ་མིང་གི་གོ་དོན་ནི། གནས་མཆོག་ རྟ་རྣའི་ཕྱོགས་མཚམས་སུ་གསལ་བྱེད་སུམ་བཅུའི་རང་བྱོན་ཡོད་པ་ལས། གསལ་
བྱེད་དང་པོ་ཀ་ཡི་རང་བྱོན་ཀ་གཞུང་གི་བྲེ་གུ་ལ་གསལ་པོར་ཡོད་པས་ཡུལ་ལ་ཀ་གཞུང་དང་། འབངས་ལ་ཀ་ཐ། ཞེས་གནའ་ནས་ད་ལྟའི་བར་དུ་གྲགས་ པའི་ཡུལ་མིང་ཞིག་ཡིན། ཡུལ་ལུང་དེ་ཡི་སྟོད་ལ་ཀ་སྟོད་དང་། མཐིལ་ལ་ ཀ་གཞུང་། སྨད་ལ་ཀ་སྨད་ད་ལྟ་ཀ་སྨད་ནི་སྡོམ་པའི་མངའ་ཁུངས་ཡིན།ཅེས་ཡུལ་མིང་ས་ལ་ ཆགས་པས་དེ་ལྟར་འབོད། ཐ་ཞེས་པ་ནི་མཐའ་སྐོར་རམ་ཡུལ་འབངས་ཀྱི་དོན་ ཚོན་གྱི་ཡོད་པ་སྟེ། དཔེར་ན་ཡུལ་གྲུ་ལ་ཐ་གྲུ་དང་འབངས་ལ་ཀ་ ཐ་དང་། ལྗིག་ཐ། གནམ་ཐ། རྨེ་ཐ། སྦས་ཐ་ཞེས་གྲགས་པ་ལྟ་བུའོ།།
དེང་སང་ཀ་གཞུང་ཞེས་པའི་གོ་དོན་ནི་ཀ་གཞུང་ཡུལ་ཤོག་གི་ཁུངས་གཏོགས་རུ་ཆེན་བཞི་སྟེ་རྨེ་སྟོད། རྨེ་སྨད། ཚྭ་ཐང་། ཕྱེས་ཆེན་ཡོངས་ལ་གོ་དགོས།
སྡོམ་ཕུའི་སུ་རུའི་ཉི་ཟླ། སྡོམ་ཕུའི་རྡོ་ཡི་མཆོད་རྟེན། ཀ་སྟོད་ཀ་ཡི་རང་བྱོན། ཀ་སྟོད་ཕ་ཝྃ་གུར་འདྲ། སྒོམ་མདའི་ཀ་རྒྱལ་གསོལ་ཐབ། ཀ་འགག་མུ་ཟི་ཆུ་ཚན། འཇའ་འགག་ཅོང་ཞི་ཆུ་ཚན། ཀ་འགག་དམྱལ་བའི་ཆགས་ཚུལ། ཕྱེས་ ཆེན་བྱེ་མ་མི་ལངས། ཕྱེས་ཆུང་ཤུག་གུ་ལྷ་མོ། སྤོས་འགག་བྲེ་གུ་ནུ་མ། བཙན་གྱི་ཕ་ཝཾ་སུ་ཀྱང་ཉེ་སར་འགྲོ་འདུག་མི་ཕོད་པའི་བྲེ་གུ་ཞིག དྲིལ་ལྟག་དུང་དཀར་རང་། ཀ་གསུམ་མདོ། མཁས་པའི་ལྕེ་སྦྱངས་པ་འདྲ་
རྨེ་གཞུང་གི་ངོ་མཚར་རང་བྱོན་འགའ། རྨེ་གཞུང་གྲོད་པ་ལ། གནའ་ནས་ད་བར་ སོ་དན་གཉིས་ཀྱི་ས་མཚམས།བཞི་འདུས་ལ། རྨེ་འབོ་ཀ་གནམ་བཅས་ཀྱི་མཐོ་ སྒང་གི་ས་མཚམས། མ་ཎི་རང་བྱོན། བྲག་འདིའི་ལོགས་སུ་མ་ཎིའི་ རང་བྱོན་གསར་པོར་ཡོད། ཡི་གེ་ནང་དང་ཡི་གེ་མདའ་ཡི་ཕུ་ཞེས་ས་ཆ་གྲགས་ པ་ཆེ།
དེའི་རྒྱུ་མཚན་ཡི་གེ་ཆུ་འཛུལ་བྲག་འགག་ལ་དབྱངས་གསལ་གྱི་ཡི་གེ་ཆ་ཚང་ བའི་རང་བྱོན་ཡོད་པའི་རྒྱུ་མཚན་གྱིས་རེད་ཅེས་ཟེར། ངེར་སྒམ་བྲག བྲག་ དཀར་གྲུ་བཞི་འདི་ནི་སྔོན་དུས་དུད་ཕྱུག་པོའི་ངོ་རུ་རྩེགས་ས་ཡིན་ཟེར། ཚོགས་
དིལ་ཕུག ཕུག་པ་འདི་གུ་རུའི་སྒྲུབ་ཕུག་རེད་ཅེས་པའི་བཤད་སྲོལ་ཡོད། དུས་ ཕྱིས་སུ་གྲུབ་ཆེན་ཚོགས་གཉིས་ཀྱི་སློབ་མ་འབྱོ་མི་ཕམ་བརྩོན་གྲུས་ཀྱིས་ལྷ་མོ་དུད་སོལ་མ་བསྒྲུབ་པས་གྲུབ་པ་ཐོབ། གང་ལྟར་ཡ་མཚན་ཆེ་བའི་སྒྲུབ་ཕུག་ཅིག་རེད། ཀ་ཧ་སྒལ་ཞེས་པའི་ས་འདིར་ཀ་དང་ཧ་ཡི་རང་བྱོན་གསལ་པོར་ཡོད། ཧེ་རུ་ ཁྲ་འཕྲུ། ཧེ་རུ་ཀ་ཡི་ཞེས་པ་འཁོར་ལོ་བདེ་མཆོག་སྟེ་བདེ་མཆོག གསུང་གི་ གནས་རི་ཡིན། བཛྲ་ཕུག་པ། གནས་འདིར་འབྱོ་བླ་མ་ཟིལ་གནོན་གྱིས་ པདྨ་བཛྲ་བསྒྲུབ་པས་པདྨ་བཛྲ་གྱི་རང་སྒྲ་གྲགས་པའི་རྒྱུ་མཚན་གྱི་བཛྲ་ཕུག་ཏུ་གྲགས་སོ།།
ཧེ་རུ་དགོན། ཧེ་ཡི་རང་བྱོན། ཧེ་རུ་བྲག་ཆེན་མ། བྲག་འདིར་སྐུ་དང་ ཡིག་འབྲུའི་རང་བྱོན་མང་པོ་ཡོད་ལ། གཡུ་ཡི་གཏེར་ཁ་ཡོད་ཟེར། ཡར་ཀའི་ཁ། གེར་མཛོད་ཀླུ་རྒྱལ། རི་འདིའི་མགུལ་དུ་ཨ་མྱེས་བྱང་ཆུབ་དྲེལ་བཀོལ་དང་གླིང་ གེ་སར་གཉིས་ཐོག་མའི་མཇལ་འཕྲད་བྱས།
ད་དུང་དུས་རབས་ཉི་ཤུ་བའི་ལོ་རབས་སུམ་བཅུ་པའི་ནང་རྨེ་གཞུང་འབྱོ་རུ་སྟོད་མའི་ཚ་མོ་མེ་བཟའ་གན་དགའ་མ་ཟེར་བ་ཞིག་ཀླུ་རྒྱལ་ཚང་གིས་དངོས་སུ་མགྲོན་དུ་བོས་པའི་ལོ་རྒྱུས་ཡོད། རྨོག་རྒྱལ་ལྷ་རྩེ། ཝྃ་ལུང་དགོན། རི་འདིར་ཝྃ་ ཡིག་གི་རང་བྱོན་ཡོད། དུར་ཆེན་མ། འདི་གནས་བོའི་དུར་ས་སྟེ་རྨེ་གཞུང་ གི་དུར་ཁྲོད་ཆེ་ཤོས་ཡིན། དགོན་ལུང་ཁ། འདི་ནི་ནུབ་དགོན་ལུང་སྟེ། ཡེལ་པ་ཡེ་ཤེས་རྩེགས་ཀྱི་གདན་ས་ཁག་བཞིའི་ཡ་གྱལ་ཡིན།
རབས་རིམ་བྱོན་ཀྱང་འདི་ནས་ཆད་པ་ཡིན། གཞན་ཡང་གླིང་གི་བླ་མ་རྟ་རྣ་བྲམ་ ཟེའི་གདུང་རྒྱུད་རིམ་བྱོན་གྱི་ཕ་གཞིས་ཡིན་ལ་སྤྱན་སྔ་གྲགས་པ་འབྱུང་གནས་ཀྱི་ཕ་གཞེས་ཀྱང་ཡིན། རྨེ་ཆུ་དང་ལྕི་ཆུ་གཉིས་འདུས་པའི་མདོ་ལ་རྨེ་མདའ་སྣ་ཟེར།
ཀ་གཞུང་གི་རང་བྱུང་གཏེར་ཁ་ཕུན་སུམ་ཚོགས་ཤིང་། ཤུགས་པ་དང་། གསོམ་ ཤིང་སོགས་ཤིང་སྣ་སྣ་ཚོགས་དང་། དབྱར་རྩྭ་དགུན་འབུ་དང་། གངས་ལྷ་མེ་ ཏོག་སོགས་རྩྭ་སྣ་སྨན་སྣ་རིགས་བརྒྱ་ཕྲག་དང་། རྟ་ནོར་ལུག་སོགས་སྒོ་ཕྱུག་ གཡུང་དྭགས་སྣ་ཚོགས་དང་། ཤ་རྣ་དགོ་གསུམ་སོགས་རི་དྭགས་དང་། གཅན་ གཟན། འཕར་སྤྱང་ཝ་སོགས་རི་སྐྱེས་སྲོག་ཆགས་ཕུན་སུམ་ཚོགས་ཤིང་། མདོར་ན་ཡུལ་གྲུ་འདི་ནི་གནའ་ནས་ད་བར་རང་བྱུང་གི་གཏེར་ཁ་ཕུན་གསུམ་
ཚོགས་པའི་གནས་ཤིག་ཡིན་པར་མ་ཟད། རང་བྱུང་སྐྱེ་དངོས་ཀྱི་ཐོན་བསྐྱེད་དབྱར་རྩྭ་དགུན་འབུ་དང་། རྫ་ཡུང། གང་ ལ་མེ་ཏོག ཐོན་བསྐྱེད་སྣ་ཚོགས་དང་། ཤ་མར་ཐུད་གསུམ། ཞོ་འོ་སྐྱུར་
མིང་སྲིང---མིང་བོ་དང་སྲིང་མོ་སྟེ།ཕ་མ་གཅིག་པའི་སྤུན་གྱི་ཕོ་ནི་མོ་ཡི་མིང་བོ་དང་།མོ་ནི་ཕོ་ཡི་སྲིང་མོ་ཡིན།
ཕ་ཚན---རང་གི་ཨ་ཕའི་ཕུ་བོ་ནུ་བོ་དང་། དེ་རྣམས་ཀྱི་བུ་རབས་ཚ་རྒྱུད་ནི་རང་གི་ཕ་ཚན་ཡིན།
མ་ཚན---རང་གི་ཨ་མའི་ཕུ་བོ་ནུ་བོ་དང་།དེ་རྣམས་ཀྱི་བུ་རབས་ཚ་རྒྱུད་ནི་རང་གི་མ་ཚན་ཡིན།
ཀྲུང་གོ་མི་དམངས་ཆབ་སྲིད་གྲོས་ཚོགས་ཀྱི་ཐུན་མོང་རྩ་འཛིན་ནང་ཐག་བཅད་པའི་ཆོས་ལུགས་ལ་དད་པ་རང་མོས་བྱས་ཆོག་པའི་སྲིད་ཇུས་ལག་ལེན་བྱས་ཏེ། བོད་ཀྱི་མི་དམངས་ཀྱི་ཆོས་ལུགས་ལ་དད་པ་དང༌། ཡུལ་གོམས་གཤིས་ལུགས་ལ་བརྩི་འཇོག་བྱེད་རྒྱུ་དང༌། དགོན་པ་གྲྭ་ཚང་གི་ཡོང་སྒོར་ཀྲུང་དབྱང་ནས་བསྒྱུར་བཅོས་མི་བྱེད།
ཀྲུང་གོ་མི་དམངས་ཆབ་སྲིད་གྲོས་ཚོགས་ཀྱི་ཐུན་མོང་རྩ་འཛིན་གྱི་མི་རིགས་སྲིད་ཇུས་གཞིར་བཟུང་སྟེ་ཀྲུང་དབྱང་མི་དམངས་སྲིད་གཞུང་གི་གཅིག་སྒྲིལ་གྱི་འགོ་ཁྲིད་འོག བོད་ཀྱི་མི་དམངས་ལ་མི་རིགས་ཀྱི་ས་གནས་རང་སྐྱོངས་ལག་ལེན་བྱེད་རྒྱུའི་དབང་ཆ་ཡོད།
བོད་ཀྱི་ཆབ་སྲིད་ལམ་ལུགས་ད་མུས་ལ་ཀྲུང་དབྱང་གིས་བཅོས་བསྒྱུར་མི་བྱེད་པར། ཏཱ་ལའི་བླ་མའི་སྔར་ཡོད་གོ་གནས་དང་དབང་ཆ་ཡང་ཀྲུང་དབྱང་ནས་བསྒྱུར་བཅོས་མི་བྱེད། དཔོན་རིགས་མཐོ་དམན་རྣམས་ཀྱང་སྔར་བཞིན་གནས་རྒྱུ།
བོད་མི་དམངས་མཐུན་སྒྲིལ་བྱས་ཏེ་ཕྱི་རྒྱལ་བཙན་དབང་རྒྱལ་ཁབ་ཀྱི་བཙན་ཤུགས་བོད་ནས་མཐར་སྐྲོད་གཏོང་དགོས། བོད་མི་དམངས་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་མེས་པོའི་རྒྱལ་ཁབ་ཁྱིམ་ཚང་ཆེན་པོའི་ནང་ལོག་དགོས།
ཏཱ་ལའི་བླ་མ་དང༌། པཎ་ཆེན་ཨེར་ཏེ་ནིའི་སྔར་ཡོད་གོ་གནས་དང་དབང་ཞེས་པ་ཏཱ་ལའི་བླ་མ་སྐུ་ཕྲེང་བཅུ་གསུམ་པ་དང༌། པཎ་ཆེན་ཨེར་ཏེ་ནི་སྐུ་ཕྲེང་དགུ་པ་མཐུན་པོའི་སྐབས་ཀྱི་གོ་གནས་དང་དབང་ཆའོ།
བོད་ཀྱི་དངོས་ཡོད་གནས་ཚུལ་གཞིར་བཟུང་སྟེ་རིམ་གྱིས་བོད་ཀྱི་སོ་ནམ་དང༌། ཕྱུགས་ལས། བཟོ་ལས། ཚོང་ལས་རྣམས་གོང་འཕེལ་དུ་བཏང་ནས་མི་དམངས་ཀྱི་ལྟོ་གོས་སོགས་ཇེ་ལེགས་
བོད་ཀྱི་དམག་སྒར་རིམ་གྱིས་བཅིངས་འགྲོལ་དམག་ལ་ཚུར་བསྒྱུར་ནས་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་རྒྱལ་སྲུང་དྲག་ཤུགས་ཀྱི་ཆ་ཤས་ཤིག་ཏུ་བསྒྱུར་རྒྱུ།
མི་དམངས་བཅིངས་འགྲོལ་དམག་བོད་དུ་བསྐྱོད་དེ་རྒྱལ་ཁབ་བརྟན་པོར་སྲུང་རྒྱུ་ལ་བོད་ཀྱི་ས་གནས་སྲིད་གཞུང་ནས་རོགས་རམ་ལྷུར་ལེན་བྱེད་རྒྱུ།
བོད་ཀྱི་དངོས་ཡོད་གནས་ཚུལ་གཞིར་བཟུང་སྟེ་རིམ་གྱིས་བོད་རིགས་ཀྱི་སྐད་ཆ་དང༌། ཡི་གེ་སློབ་གྲྭའི་སློབ་སྦྱོང་བཅས་གོང་འཕེལ་གཏོང་རྒྱུ།
དྭ་ཕྲུག་ཏུ་ལུས་སྟབས། ཁོ་རང་ཕྱོགས་ཕྱོཌ་སུ་འཁྱམས་ཤིང་སྡོམ་པ་དང་། གླ་བྱེད་ས་རྙེད་ན་གླ་བྱས།
མ་རྙེད་ན་སློང་མོ་བྱས་ཏེ་འཚོ་བ་སྐྱེལ་གྱིན་ཡོད་པས། ཡུལ་དེའི་མི་རྣམས་ཀྱི་ཀྱང་ཁོང་ལ་བུ་ལྡོམ་པོ་ཞེས་
འབོད་ཅིང་། རིམ་གྱི་སྐལ་བཟང་ཞེས་པའི་མིང་དེ་ཡུལ་མི་ཀུན་གྱིས་བརྗེད་པ་དང་། ཐ་ན་སྐལ་བཟང་
རང་གི་ཀྱང་མིང་དེ་དོན་ལ་གནས་པ་ཞིག་མ་རེད་སྙམ་པའི་ཕྱིར། བུ་སྡོམ་པོ་ནི་སྐལ་བཟང་གི་མིང་ངོ་
ད་ལྟ་གསར་བཞེངས་གནང་བའི་སྔོན་གྱི་འདུ་ཁང་དེ་འདྲའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་དང་། སྔོན་གྱི་རྒྱལ་བ་བྱམས་པའི་སྐུ་ཚབ་ཀྱང་ད་ལྟའི་འདུ་ཁང་གསར་པའི་སྦུག་ཏུ་གསར་བཞེངས་གནང་བ་དང་། ལྕོག་ནི་སྔོན་གྱི་དེ་གའི་ནང་སྔོན་གྱི་སྲུང་མ་གོང་གསལ་དེ་དག་གི་སྐུ་ཚབ་གསར་བཞེངས་གནང་བ་དང་ལྡེབས་རིས་རྙིང་མ་མང་པོ་མཇལ་རྒྱུ་ཡོད།
མཐའ་དོན་རྩོམ་པ་པོ་སྐྱེས་ཆེན་དམ་པ་མཁས་དབང་ཆེན་མོ་གདོང་ཐོག་སྤྲུལ་བའི་སྐུ་བསྟན་པའི་རྒྱལ་མཚན་མཆོག་གི་ཟག་མེད་ཐུགས་ཀྱི་གཞེད་པའི་དགོངས་དོན་ཇི་བཞིན་འགྲུབ་པ་དང་། རྨད་དུ་བྱུང་བའི་གསུང་རྩོམ་གླེགས་བམ་འདི་དག་གི་འཕྲིན་ལས་ཀྱང་འཁོར་བ་ཇི་སྲིད་བར་གནས་པ་དང་། གཞིས་བྱེས་ལྷན་དུ་འཛོམས་པའི་བཀྲིས་དགའ་སྟོན་གྱི་ཉི་མ་གསར་པ་མྱུར་བ་ཉིད་དུ་འཆར་བའི་སྨོན་འདུན་ཞུ།
གུས་འདུད་བཅས་དམ་པ་གང་གི་བློས་ཐུབ་གྲོགས་པོ་བེ་རི་དགེ་བཤེས་འཇིག་མེད་དབང་རྒྱལ་བས་གནས་མཆོག་ཝཱ་ར་ཎཱ་སི་དྲང་སྲོང་ལྷུང་བའི་ནགས་འདབས་ནས། བོད་རབ་བྱུང་བཅུ་བདུན་པའི་ཤིང་ལུག་ཆོ་འཕྲུལ་ཟླ་བའི་ཚེས་བཅུ་བདུན་ ཉིན་ཤར་མར་བྲིས་པ་དགེ་ལེགས་འཕེལ། །
རྩ་བ་བོར་ནས་ཡལ་ག་མ་འཛིན་ཨང་།། སོགས་ཀྱིས་མཚོན་ལ། བསླབ་བྱ་འདི་ལ་མཚོན་ན་ཚིགས་བཅད་རྣམས་གོ་སླ་ཞིང་། དཔེ་དང་རྒྱུ་མཚན་སོགས་ཀྱང་དོན་ལ་ཤིན་ཏུ་འཇུག་པ་བཅས་ཀྱིས་བསླབ་བྱ་འདིའི་འཕྲིན་ལས་ཀྱང་འཕེལ་བར་གྱུར་ལ། ད་དུང་ཚིགས་བཅད་གཅིག་ལ་ཚིག་རྐང་ལྔ་ཡོད་པའི་བསླབ་བྱ་ཞིག་ཡིན་བརྟེན་འབྲི་ཐབས་ཀྱི་ཆ་ནས་ཀྱང་ཆེས་ཐུན་མོང་མ་ཡིན་པ་ཞིག་ཆགས་འདུག་སྙམ་མོ།། ཡང་ཁོང་གིས་ས་སྐྱ་ལེགས་བཤད་དང་མཚུངས་པར་བརྩམས་པ་ཡིན་ཞེས་མཇུག་རྩོམ་དུ་བཀོད་པའི་ཤིང་གི་བསྟན་བཅོས་ལ་མཚོན་ན་ཡང་།
གུང་ཐང་དཀོན་མཆོག་བསྟན་པའི་སྒྲོན་མེ་མཆོག་ནི་ ༡༧༦༢ ལོར་མདོ་སྨད་མཛོ་དགེ་ནས་འཁྲུངས་ཤིང་། ༡༨༢༣ ལོར་གཤེགས། ཁོང་ནི་སྐབས་འདིའི་མཁས་པའི་ནང་ནས་གཟེངས་སུ་ཐོན་ཞིང་། གསར་རྩོམ་གྱི་རིགས་ལ་ཡང་། བསླབ་བྱ་དང་ཆུ་ཤིང་གི་བསྟན་བཅོས་སོགས་མང་ཙམ་སྣང་། མཁས་པ་འདིའི་གསུང་བསླབ་བྱ་ནོར་བུའི་གླིང་དུ་བགྲོད་པའི་ལམ་ཡིག་ནི་ཆེས་གྲགས་ཅན་གྱི་བསླབ་བྱ་ཞིག་ཡིན་ཞིང་། དཔེར་ན།
ཕྱི་ཕྱིར་སྡུག་བསྔལ་འབའ་ཞིག་བསྐྱེད།། སོགས་ཀྱིས་མཚོན་ནོ།། ཡང་ཁོང་གི་གསུང་ཉམས་མྱོང་རྒན་པོའི་འབེལ་གཏམ་ཡིད་འབྱུང་དམར་འཁྲིད་ལ་མཚོན་ན་ཡང་།
སྲིད་དང་ཞི་བདེ་ལེགས་ཚོགས་ཀུན་གྱི་འབྱུང་གནས་བཤད་སྒྲུབ་བསྟན་པའི་རོལ་མཚོ་རྒྱལ་ཐང་དགའ་ལྡན་སུམ་རྩེན་གླིང་ཆེན་པོའི་རྟེན་དང་བརྟེན་པར་བཅས་སྐོར།
བོད་ཀྱི་སྐར་རྩིས་རིག་པའི་ནང་གསེས་ཤིག་སྟེ་ལོ་ཐོའི་རྩི་སྟངས་ཞིག། སྐར་ནག་རྩིས་རིག་པའི་གནས་ལ་བརྟེན་ནས་ཉི་ཟླ་གཟའ་སྐར་གྱི་རྒྱུ་འགྲོས་གསལ་རྟོགས་ཀྱིས་ནམ་ཟླ་དུས་བཞིའི་འགྱུར་བའི་ཚུལ་རྣམས་ཚན་རིག་དང་མཐུན་པའི་སྒོ་ནས་མ་འོངས་སྔོན་དཔག་བྱུང་སྟེ་གླང་དང་གླང་རྫིའི་གཟུགས་རིས་བརྒྱུད་ནས་གསལ་སྟོན་བྱེད་པ་ཞིག་གོ།
གླང་དང་རྫི་བོའི་གཟུགས་རིས་ལས་ཚན་རིག་དང་མཐུན་པའི་སྒོ་ནས་མ་འོངས་འབྱུང་འགྱུར་སྟོན་པའི་ལུང་དེར་ཟེར་ཞིང་། དེ་ཡང་ཁྱུ་མཆོག་སྟེ་གླང་གི་ཁ་དོག མགོ རྭ། རྣ། སུག་བཞི། ཕོ་བའི་ཁ་དོག སོ་དང་མཚུལ་པའི་ཁ་དོག མཇུག་མ་གཡོབ་ཚུལ། རྫི་བོའི་སྐེད་རགས། ལྟག་སྐྲ། རྫི་བོའི་ལྷམ་གྱོན་མིན། གླང་རྫི་རྒན་བྱིས་དར་གསུམ་དང་དལ་བྲེལ། ལྕག་འབྲས། ས་ལ་གླང་དང་དགུང་སྔོན་གཡུ་འབྲུག་གི་གྲངས་སོགས་ལས་ལོ་འདིར་སྐྱེ་བོ་རྒན་བྱིས་དར་གསུམ་དང་། ཕྱུགས་རིགས་ལ་བཟང་རྩུབ་དང་ལོ་ཏོག་རྩི་ཤིང་ལ་སད་སེར་བཙའ་ཐན་ཆར་ཞོད་ཆེ་ཆུང་སོགས་གང་འདྲ་འབྱུང་མིན་མ་འོངས་ལུང་དུ་བསྟན་པ་དེའོ།
གཤམ་དུ་གླང་གི་འོག་གི་ཨང་ཀི་4ནི་གླང་གྲངས་མཚོན་བྱེད་དང་། འབྲུག་གི་འོག་གི་ཨང་ཀི་7ནི་འབྲུག་གི་གྲངས་མཚོན་བྱེད་ཡིན།
ས་གླང་བརྟག་པའི་འབྲས་བུ་ལས། གླང་རྫིའི་ན་ཚོད་ནི། སྟག་སྤྲེལ་ཕག་སྦྲུལ་ལོ་ལ་རྒན་པོ་དང་། བྱི་རྟ་བྱ་ཡོས་ལོ་ལ་དར་མ་སྟེ། ཁྱི་འབྲུག་གླང་ལུག་ལོ་ལ་བྱིས་པ་ཡིན། གླང་རྫི་རྒན་བྱིས་དར་གསུམ་རྟོགས་པར་འགྱུར། ། ཞེས་སོ།
ཞང་ཞུང་གི་གྲགས་ཆེ་བའི་རྒྱལ་རབས་བཅོ་བརྒྱད་ཀྱི་ཐོག་མ་ཁྲི་ཝེར་གསེར་གྱི་བྱ་རུ་ ཅན་དུ་གྲགས་པ་དེའི་རྒྱལ་ས་ནི། གངས་ཆེན་པོ་ཏི་སེའི་མདུན། རི་སྤོས་ངད་ལྡན་གྱི་རྩ་བ། མཚོ་མུ་ལེ་ཁྱུད་ཀྱི་ཉེ་འགྲམ། ག་ལྗང་གཡུ་ལོ་རྫོང་མཁར་ཞེས་བྱ་བ་དེ་ཡིན་ཞིང་རྒྱལ་པོ་འདི་ནི་གཤེན་རབ་མི་བོ་ཆེའི་དངོས་སློབ་དང་བོན་གྱི་བསྟན་པའི་སྦྱིན་བདག་ཁྱད་པར་ཅན་ཞིག་ཡིན་ལ། ཁོང་གིས་གངས་ཏི་སེའི་མདུན་ཞོལ་དུ་གསས་ཁང་ནོར་བུ་སྤུངས་རྩེགས་ཞེས་བྱ་བ་ཞིག་བཞེངས།
དེང་དུས་ཀྱི་དབང་དུ་བྱས་ན༼རྒྱང་གྲགས་དགོན༽ཞེས་པ་འབྲི་གུང་བཀའ་བརྒྱུད་པའི་ ཆོས་རྒྱུད་ཀྱིས་ཟིན་པའི་དགོན་གཞིས་ཆུང་ངུ་ཞིག་ཡོད་པ་དེ་ཡིན་ནོ།།
སླས་ཀྲ་གུ་གེའི་རྒྱལ་པོ་རིན་ཆེན་འོད་ཀྱི་བྱ་རུ་ཅན་དུ་གྲགས་པ་དེ་ནི་ཞང་ཞུང་ ཁྱུང་ལུང་གི་ཡུལ་དབུས་དངུལ་མཁར་དཀར་པོ་ཁྲོ་ཆུའི་རྨང་རྡོ་ཅན་དུ་གྲགས་པ་དེར་ བཞུགས་ནས་ཁབ་ཀྱི་མཛད་པ་བསྐྱངས་པ་དང་མུ་མར་ཐོག་རྒོད་རྒྱལ་པོ་ཨེ་ཎ་འོད་ཀྱི་ བྱ་རུ་ཅན་དུ་གྲགས་པ་དེ་ནི་ཞང་ཞུང་རུ་ཐོག་གི་ཡུལ་རུ་ཐོག་གནམ་རྫོང་མཁར་དུ་ གནས་བཅོས་ཏེ་ཆབ་སྲིད་མཛད་པའི་ཚུལ་འབེལ་གཏམ་ལུང་གི་སྙིང་བོ〔ཐོབ34ཕ8–ཐོབ་35ཕ 11〕ལས་གསལ་བ་ཡིན།
དེ་ལྟར་ན་རྒྱལ་པོ་དེ་རིགས་ལ་སྲིད་པའི་རྒྱལ་པོའི་མཚན་འབྱུང་མི་སྲིད་པ་ཡིན། རྒྱལ་པོ་སོ་སོའི་མཚན་གྱི་ཁྱད་ཆོས་སུ་ཡུལ་ཁམས་དང་རྒྱལ་སའི་མིང་གིས་མཚན་པ་དེ་ ནི་རྒྱལ་པོ་དེའི་གདུང་རྒྱུད་ཀྱི་ཁུངས་སམ་རྒྱལ་པོའི་བཞུགས་གནས༼རྒྱལ་པོའི་ཁབ༽ ཅེས་པ་དེ་གང་དུ་ཡིན་པ་བསྟན་པའི་ཚིག་ཙམ་ཞིག་ཏུ་ངེས་སམ་སྙམ་ཞེས་པ་སོགས་ནི་ མཁས་དབང་ནམ་མཁའི་ནོར་བུའི་གསུངས་རྩོམ་ལས་བཏུས་ཏེ་བཀོད་པ་ཡིན་ནོ།། །།
དེ་ནས་རྗེ་བདག་ཉིད་ཆེན་པོ་སློབ་དཔོན་དུ་བསྟེན་ནས་གཞུང་ལུགས་རབ་འབྱམས་རྒྱ་མཚོར་ཐོས་བསམ་སྒོམ་གསུམ་གྱིས་སློབ་གཉེར་གནང་སྟེ། སློབ་མའི་གཙོ་བོར་གྱུར། ལོ་ངོ་བཅུའི་བར་གསང་ཕུ་ནེའུ་ཐོག་དང༌། རི་བོ་དགའ་ལྡན། འཕན་ཡུལ་གྲོས་ལ་སོགས་པར་མཁས་བཙུན་བཟང་གསུམ་གྱི་བླ་མ་དྲུག་ཅུ་ལྷག་ཙམ་ལ་བརྟེན་པ་དང༌། ཁྱད་པར་བཀའ་དྲིན་མཚུངས་མེད་ཀྱི་བླ་མ་གསུམ་སྟེ། དང་པོར་བཀའ་དྲིན་ཆེ་བ་མཁན་ཆེན་གྲུབ་པ་ཤེས་རབ་དང༌། བར་དུ་བཀའ་དྲིན་ཆེ་བ་རྗེ་བཙུན་ཙོང་ཁ་པ། མཐའ་མར་བཀའ་དྲིན་ཆེ་བ་མཁས་གྲུབ་ཤེས་རབ་སེངྒེ་བཅས་ཡིན།
ཁོང་གི་སློབ་མ་གྲགས་ཆེ་བ་ནི་འདུལ་འཛིན་པ་དཔལ་ལྡན་བཟང་པོ། རྡོ་རྗེ་སློབ་དཔོན་བཟང་པོ་བཀྲ་ཤིས། འཇམ་པའི་དབྱངས་ཀུན་དགའ་བདེ་ལེགས་རིན་ཆེན་རྒྱལ་མཚན་དཔལ་བཟང་པོ། རབ་འབྱམས་པ་བསྟན་པའི་ཉི་མ། སྨོན་ལམ་དཔལ་ལེགས་བློ་གྲོས། མཁན་ཆེན་བཟོད་པ་དཔལ་གྲུབ། མཁན་ཆེན་ཤེས་རབ་རྒྱལ་མཚན་བཅས་ཡིན།
དེ་ལྟར་རྗེ་འདིས་སྐུ་ཚེ་གང་པོར་དགེ་བའི་བཤེས་གཉེན་དུ་མ་ལས་མདོ་སྔགས་རིག་གནས་དང་བཅས་པའི་གཞུང་དོན་ལ་ཐོས་བསམ་མཐིལ་ཕྱིན་པ་མཛད་པས་མཁས་པའི་དབང་པོར་གྱུར། བོ་དོང་པཌཎི་ཏས་ཐམས་ཅད་མཁྱེན་པ་ཞེས་མཚན་གསོལ། པཎ་ཆེན་དགེ་འདུན་གྲུབ་པ་ཞེས་པའི་མཚན་སྙན་གྱི་གྲགས་པས་ཡོངས་སུ་ཁྱབ། མེ་ཡོས་སྤྱི་ལོ་ ༡༤༤༧ ལོར་དགུང་ལོ་སོ་དྲུག་པར་གཙང་དུ་ཕེབས་ཏེ། སྣར་ཐང་བྱང་ཆེན་དང༌། རི་ཕུད། བྲག་དམར་སོགས་སུ་བཞུགས་ཏེ་བཅུ་གཉིས་ཀྱི་བར་འཆད་ཉན་དང་གྲྭ་ཚོགས་འཕེལ་བར་མཛད་དོ།།
དགུང་ལོ་ང་བདུན་པར་འཕྱོངས་རྒྱས་པ་དང་དཔལ་འབྱོར་བཟང་པོས་རོགས་སྐྱོར་དང་མཐུན་རྐྱེན་མཛད་པར་བརྟེན་སྤྱི་ལོ་ ༡༤༤༧ ལོར་བཀྲ་ཤིས་ལྷུན་པོ་དཔལ་གྱི་སྡེ་ཆོས་སྡེ་ཆེན་པོ་ཕྱོགས་ལས་རྣམ་པར་རྒྱལ་བའི་གླིང་ཕྱག་བཏབ་པ་དང༌། རྗེས་ནས་བྱམས་ཆེན་སྐུ་གསུང་ཐུགས་རྟེན་བསམ་གྱིས་མི་ཁྱབ་པ་བཞེངས། ྋརྒྱལ་བ་བསོད་ནམས་རྒྱ་མཚོའི་རྗེས་ནས་དགེ་འདུན་གྲུབ་པ་ྋརྒྱལ་བ་སྐུ་ཕྲེང་དང་པོར་ངོས་འཛིན་མཛད་པ་ཡིན། རྗེ་དགེ་འདུན་གྲུབ་པ་དཔལ་བཟང་པོ་མཆོག་རབ་བྱུང་བརྒྱད་པའི་ཤིང་ཕོ་རྟ་ལོ་སྟེ་སྤྱི་ལོ་ ༡༤༧༤ ལོར་སྐུ་གཤེགས་པ་བཅས་སོ།།
ག༽ སོ་ཐར་མདོའི་རྣམ་བཤད། མཛོད་འགྲེལ་ཐར་ལམ་གསལ་བྱེད། རྩ་ཤེའི་འགྲེལ་བ་ངག་དོན་རིན་པོ་ཆེའི་འཕྲེང་བ། འཇུག་འགྲེལ་གསལ་བའི་མེ་ལོང་།
ཧོར་ཟླ་བདུན་པའི་ནང་ཉག་དམག་གིས་ཧོར་རིས་དཔོན་པོའི་ཆབ་སྲིད་ཤོར་ཏེ་ཉག་དཔོན་མགོན་པོ་རྣམ་རྒྱལ་འདི་ཕྱོགས་སུ་འབྱོར། དེ་དུས་རྗེ་འདི་ཉིད་སྡེ་དགེའི་ཕྱོགས་སུ་ཆིབས་བསྐྱོད་དེ་ལི་ཐང་དགོན་ཆེན་གྱི་མཁན་ཟུར་དགེ་བའི་བཤེས་གཉེན་ཆེན་པོ་བྱམས་པ་ཕུན་ཚོགས་དཔལ་བཟང་པོའི་མདུན་ནས་འཕགས་པ་བརྒྱད་སྟོང་པ་ཀུན་ཏུ་རྒྱུ་ཕྲེང་བ་ཅན་གྱི་བཤད་ལུང༌། རང་ཉིད་ཀྱིས་མཛད་པའི་མངོན་རྟོགས་རྒྱན་གྱི་མཆན་འགྲེལ་དང༌། དབུ་མ་འཇུག་པའི་བསྡུས་འགྲེལ། བདེ་མཆོག་རྫོགས་རིམ་རྣམ་འབྱོར་ཆེན་པོའི་ཁྲིད་སོགས་གསན།
དེ་ལས་བརྩེ་ཆེན་ཞིང་བཅུ་ཟ་བའི་ཁ། ། ཏིང་འཛིན་ཟབ་མོའི་དབྱིངས་སུ་གླལ་བ་དང༌། ། གཽ་ཏམ་བླ་མའི་རིགས་ཀྱི་དྲང་སྲོང་བཞིན། །
འདི་སྐབས་ཡབ་རྗེ་དམ་པ་དཔོན་བསྐལ་བཟང་དར་རྒྱས་སྐུ་གཤེགས་པས་དེར་བྱོན། ཁྱབ་བདག་བླ་མ་དཀའ་ཆེན་རིན་པོ་ཆེ། ནགས་ཚང་རྡོ་རྗེ་འཆང༌། རྭ་ལོ་མཆོག་སྤྲུལ་སོགས་གདན་འདྲེན་ཞུས་ཏེ་དཀྱིལ་འཁོར་སྒྲུབ་མཆོད། སྐུ་གཤེགས་དེ་ཉིད་དཀྱིལ་འཁོར་དུ་བཅུག་སྟེ་དབང་བསྐུར་བ་སྦྱང་ཆོག་སྐུ་གདུང་ཞུགས་འབུལ་སོགས་རྗེས་ཀྱི་བྱ་བ་རྣམས་ལེགས་པར་བསྒྲུབས།
དགའ་ལྡན་དམག་འཁྲུག་འབྱུང་བ་ལ་ཉེ་ཞིང་སུ་ལ་ཡང་དོགས་པ་མེད་པའི་སྐབས། ད་རེས་བསྟན་པ་ལ་གེགས་ཆག་ཆེན་པོ་ཞིག་ཡོད་པས་ཟློག་རིམ་སྒྲུབ་དགོས་གསུངས་ཏེ་ཁམས་ཚན་གཟིམས་ཆུང་ཤར་དུ་འཇིགས་མཛད་རྡོ་རྗེའི་ལྗགས་བསྙེན་གནང༌། བྲག་མགོ་ཇེ་སང་གི་བུ་ལ་ཁྱོད་ཕ་ཡུལ་དུ་མ་འགྲོ། གྲྭ་སར་སྡོད་པ་བཟང་ཞེས་ལན་གསུམ་གསུངས་ཀྱང་མ་ཉན་པར་སོང་བས། གླིང་ཚང་དུ་ཨ་མ་ཡུལ་ཤོར་བ་དང་འཕྲད། དེར་ཡང་ཁང་གསར་གྱི་དམག་བྱུང་བས་ཕུད་པ་སོགས་སྡུག་བསྔལ་བཟོད་དཀའ་བ་མང་པོ་ཐོག་ཏུ་བབས།
རྗེ་འདི་ཉིད་ཀྱིས་ནང་མར་རང་རེ་མདོ་སྨད་འདིར་སྔོན་བྱོན་སྐྱེས་ཆེན་དམ་པ་རྣམས་ཀྱི་ཐུགས་རྗེ་དང་བཀའ་དྲིན་ལས་གྲུབ་མཐའ་རིས་སུ་མ་ཆད་པའི་དགོན་སྡེ་མང་ཞིང༌། རི་བོ་དགེ་ལུགས་པའི་ཆོས་བརྒྱུད་འཛིན་པའི་དགོན་གནས་ཀྱང་བཅུ་གསུམ་མམ། བཅུ་གཅིག་ཙམ་བཞུགས་ལ། དེ་དག་གི་ལེ་ལག་ཏུ་རི་ཁྲོད་ཀྱང་མང་བར་བཞུགས་ན་ཡང་དུས་ཀྱི་མཐའ་འདིར་བཤད་སྒྲུབ་ཀྱི་བསྟན་པ་ཤིན་ཏུ་ཉམས་ཤིང་ནམ་མཇུག་གི་ཆུ་ལྟར་ཉག་ཕྲ་བར་འདུག
སྙི་དར་རྒྱས་གླིང་དུ་རྒྱུད་ཐམས་ཅད་ཀྱི་རྒྱལ་པོ་དཔལ་གསང་བ་འདུས་པ་འཕགས་ལུགས་ཀྱི་དབང་ཆེན་སྟ་གོན་དང་བཅས་པ་རས་བྲིས་ལ་བརྟེན་ནས་སྨིན་རྒྱས་སུ་སྩལ་ཞིང་གསང་འདུས་སྒྲུབ་མཆོད་དང༌། ཆོས་རྒྱལ་བསྐང་གསོ་གསར་འཛུགས་ཀྱི་ཞལ་བཀོད་གནང༌། ཞི་རྒྱས་དབང་གསུམ་གྱི་སྦྱིན་སྲེག་ཕུལ།
རབ་མཚར་རི་ཁྲོད་དུ་མཆོག་སྤྲུལ་བློ་བཟང་གཞན་ཕན་ལུང་རིགས་ཉི་མ། མ་ཟུར་དཔོན་བསོད་ནམས་དབང་རྒྱལ་སོགས་སྐལ་ལྡན་གྱི་སློབ་མའི་ཚོགས་མཐའ་ཡས་པ་ལ་ལམ་རིམ་དངོས་གྲུབ་ཀུན་འབྱུང་གི་ཁྲིད་སེམས་བསྐྱེད་མཆོད་པ་དང་བཅས་པ་ཟབ་རྒྱས་གནང༌། མཆོག་སྤྲུལ་དེ་ཉིད་དང་ཞལ་སློབ་ཉུང་བསྡུས་ལ་ཟབ་ལམ་ནཱ་རོ་ཆོས་དྲུག་གི་ཟབ་ཁྲིད་ཉིན་བདུན་གྱི་བར་དུ་སྩལ།
ལྕགས་སྦྲུལ་༡༨༨༡ཧོར་ཟླ་བཅུ་གཅིག་པའི་གྲལ་ཚེས་དགེ་བར་དར་རྒྱས་དགོན་དུ་སྨོན་ལམ་ཆེན་མོར་ཐུབ་པའི་སྐྱེས་རབས་སྔོན་གསོལ་ལྟར་དང༌། ཉ་རྗེ་མཆོག་སྤྲུལ་ངག་དབང་བློ་བཟང་བསྟན་པའི་རྒྱལ་མཚན་གྱིས་ཞུས་ངོར་བླ་མ་མཆོད་པའི་ཁྲིད་དང༌། སྤྱན་རས་གཟིགས་ཀྱི་རྗེས་གནང་སོགས་ཆོས་བཀའ་ཅི་རིགས་པ་རྒྱས་པར་སྩལ་ཏེ་ཐར་པ་བླ་ན་མེད་པའི་ས་བོན་ཐེབས་པར་མཛད།
བྲག་མགོ་དགོན་དུ་ཀེའུ་ཚང་བླ་མ་རིན་པོ་ཆེ་སོགས་སྐལ་ལྡན་རྣམས་དམ་ཆོས་བདུད་རྩིའི་རྒྱུན་གྱིས་ཚིམས་པར་མཛད། རྫ་བླ་བྲང་མཁན་སྤྲུལ་དེ་ཉིད་ཀྱི་ཡང་སྲིད་མཆོག་སྤྲུལ་གསར་ཚེས་ལ་སྐྱེལ་ཐུང་མཇལ་དར་སོགས་གནང་ནས་ཀེའུ་ཚང་རི་ཁྲོད་དུ་བྱོན། བླ་མ་རིན་པོ་ཆེ་དེ་ཉིད་ཀྱིས་ཞུས་པ་བཞིན་དགྱེས་པ་ཆེན་པོས་ཆོས་འབྲེལ་སྩལ་ཞིང་གསུང་རབ་ཀྱི་འབེལ་གཏམ་མཐའ་ཡས་པ་གནང༌།
ཚེས་བཅུ་བདུན་ལ་རི་བོ་ཆེ་ཆུ་ཉལ་ངོས་སུ་བཞུགས་སྐབས་ནུབ་ཕྱོགས་ཀྱི་ནམ་མཁའི་ངོས་ལ་སྤྲིན་ཤིན་ཏུ་མཚར་སྡུག་རྨ་བྱའི་སྒྲོ་གུར་འདྲ་བ་ལ་ཞབས་གྲས་འགས་སྤྲིན་ཡག་པོ་ཡེ་འདྲ་ཞིག་འདུག་ཅེས་ཞུས་པར་རྗེ་ཉིད་ཀྱི་ཞལ་ནས། སྤྲིན་ཡ་གིའི་དཀྱིལ་ན་དཔལ་ལྡན་ལྷ་མོ་ཡང་བཞུགས་གསུང༌། ཤར་ཕྱོགས་སུ་སྤྲིན་རིང་ལ་དྲང་བ་བདུན་བརྩེགས་མཛེས་ཤིང་ངོ་མཚར་མཆོད་རྫས་ཀྱི་རྣམ་པས་ཁེབས་པ་ཞིག་ཀྱང་ཀུན་གྱིས་མཐོང་
སྐབས་བཞི་པའི་འཛིན་གྲྭར་བཞུགས་ནས་ཉིན་མཚན་འཁོར་མོ་ཡུག་ཏུ་ཐུགས་བརྩོན་ཆུ་བོའི་རྒྱུན་བཞིན་མཛད། དགེ་བའི་བཤེས་གཉེན་སྡེ་སྣོད་འཛིན་པ་བློ་བཟང་དབང་ཕྱུག་དང༌། མཁན་རིན་པོ་ཆེ་བློ་བཟང་དོན་འགྲུབ། བཤེས་གཉེན་བློ་བཟང་བསྟན་འཛིན་སོགས་ཀྱིས་རིགས་ལམ་ལ་རྩོད་ཟླའི་ཞབས་ཀྱི་ཕྱི་ཞུས་ཏེ་བགྲོ་གླེང་ཟབ་རྒྱས་ཕལ་གྱིས་དཔག་པར་དཀའ་བ་མཛད། གྲྭ་སར་ཕེབས་ནས་བཟུང་སྐུ་རིམ་ལ་དངུལ་ཀོང་མར་མེ་རེ་དང༌། ཊཾ་སྤོས་རྐང་གསུམ་རེ་ཆག་མེད་དུ་ཕུལ།
འདུལ་མཛོད་ལ་རྩ་བ་ཐུགས་བྱང་ཐོག་མཆིམས་ཊིའཀ་མངོན་པའི་རྒྱན་དང༌། མཚོ་ཊིའཀ་ཉི་མའི་འོད་ཟེར་གཉིས་དོན་གྱིས་འགངས་གྲོལ་བའི་གཙོ་བོར་བཟུང༌། རྒྱ་བོད་ཀྱི་མཁས་གྲུབ་མང་པོའི་གཞུང་གིས་ཟུར་བརྒྱན་ཏེ་ཚིག་སྤྱི་ཙམ་དུ་མ་ལུས་པའི་སློབ་གཉེར་རང་བློ་ཚིམ་ངེས་མཛད། འདི་སྐབས་གླིང་སྤྲུལ་པའི་སྐུ་རིན་པོ་ཆེ། སེམས་དཔའ་རིན་པོ་ཆེ། རྗེ་འདི་པ་སོགས་ངེས་དོན་སྐྱེས་མཆོག་དུ་མ་དམ་པའི་ཆོས་ཀྱི་བགྲོ་བ་ལ་གདན་འཛོམས་ཏེ་ལུང་རིགས་སེངྒེའི་ང་རོ་ཅི་ཡང་བསྒྲགས་པས་མཚན་སྙན་གཡུ་འབྲུག་སྟོང་གི་སྒྲ་དབྱངས་འཛམ་གླིང་ཡངས་པའི་ནོར་འཛིན་གྱི་ཁྱོན་མཐའ་དག་ལ་དུས་གཅིག་ཏུ་ལྡིར།
བླ་མ་སངས་རྒྱས་དངོས་འདྲ་དུ་མའི་ཞབས་རྡུལ་གཙུག་གི་རྒྱན་དུ་བསྟེན་ཏེ་སྨིན་བྱེད་དབང༌། གྲོལ་བྱེད་ཁྲིད། རྒྱབ་རྟེན་ལུང་ངེས་བྱེད་མན་ངག་བཅས་གསན་པའི་ཚུལ་ནི། ལྕགས་རྟ་༡༨༧༠ལོར་ལྷ་ལྡན་བཤད་སྒྲའི་གཟིམས་ཤག་ཏུ་རྗེ་དབྱངས་ཅན་གྲུབ་པའི་རྡོ་རྗེའི་ཞལ་སྔ་ནས་གྲུབ་དབང་ངག་དབང་རྡོ་རྗེ་དང༌། རྗེ་བཙུན་དྷརྨ་༅ྷ་དྲ་དཔལ་བཟང་པོ། རྗེ་རང་ཉིད་ཀྱི་གསུང་འབུམ་རྣམས་ཀྱི་ལྗགས་ལུང༌། རྡོ་རྗེ་རྣལ་འབྱོར་མའི་བྱིན་རླབས། གྲོལ་བྱེད་བསྐྱེད་རྫོགས་ཀྱི་ཁྲིད། སྔགས་བཏུའི་རྗེས་གནང༌། བཀའ་སྡོད་ཞིང་སྐྱོང་གི་རྗེས་གནང་སོགས་གསན།
ཞེས་རིགས་དང་དཀྱིལ་འཁོར་རྒྱ་མཚོའི་མངའ་བདག་ངེས་པ་དོན་གྱི་རྡོ་རྗེ་འཆང་ཁང་གསར་སྐྱབས་མགོན་བློ་བཟང་ཚུལ་ཁྲིམས་བསྟན་པའི་རྒྱལ་མཚན་དཔལ་བཟང་པོའི་རྣམ་པར་ཐར་པ་དད་པའི་པདྨོ་བཞད་པའི་ཉིན་བྱེད་ཅེས་བྱ་བ་ལས། རྟེན་དེ་ལ་ཡོན་ཏན་བརྙེས་པའི་ཚུལ་བསྟན་པའི་སརྒ་སྟེ་གཉིས་པའོ། །
རྭ་སྒྲེང་ཁྲི་ཆེན་རྡོ་རྗེ་འཆང་ངག་དབང་མཆོག་ལྡན་མགར་ཐར་ནས་རང་གི་ཕོ་བྲང་དུ་གདན་དྲངས་ཏེ་སྡེ་མགོན་ཁང་གི་བསྐོར་ཚད་དང༌། དཔོན་རང་ཉིད་ཀྱི་རྟེན་བཞེངས་མཐའ་ཀླས་པ་མཛད་པ་རྣམས་ལ་རབ་གནས་ཞུས། གཞན་ཡང་ཆོས་ཀྱི་བགོ་སྐལ་ཅི་རིགས་ཐོབ་ཅིང༌། དངོས་འབྱོར་ཡིད་སྤྲུལ་གྱི་མཆོད་སྤྲིན་ཀྱང་རྒྱས་པར་བསྟབས་སོ། །
དཔོན་རྡོ་རྗེ་རབ་བརྟན་གྱི་སྲས་བསྟན་འཛིན་དང༌། ཆོས་མཛད་བློ་བཟང་རྣམ་རྒྱལ། བསྟན་འཛིན་གྱི་སྲས་རྒྱལ་མཚན་ནོར་བུ། དེའི་སྲས་བསོད་ནམས་མཆོག་ལྡན། འདི་ལ་རྒྱལ་ཁབ་རང་དུ་སྲས་མེད། སྲས་མོ་ཞིག་བཙས་ཀྱང་མི་རིང་བར་བཙུན་མོ་མ་བུ་གཉིས་ཀ་འདས། དཔོན་པོ་ཡང་རིང་པོར་མ་ཐོགས་པར་གཤེགས།
ཞེས་སོགས་གཉིས་མེད་གསུང་བ་དྲང་སྲོང་ཆེན་པོའི་བདེན་ཚིག་གིས་ཇི་སྐད་བཀའ་སྩལ་བའི་དོན་རྣམས་མཆོག་གསུམ་བདེན་བཞི་ལས་འབྲས་ལ་ཡིད་ཆེས་པའི་དད་པ་དང༌། འདི་ཕྱི་འཁོར་འདས་ལེགས་ཉེས་རྣམ་པར་འབྱེད་པའི་ཤེར་རབ་ཀྱིས་ཡང་ཡང་ཐུགས་ལ་བརྣག་པའི་རྒྱུ་ལས་སོ།།
ཞེས་རིགས་དང་དཀྱིལ་འཁོར་རྒྱ་མཚོའི་མངའ་བདག་ངེས་པ་དོན་གྱི་རྡོ་རྗེ་འཆང་ཁང་གསར་སྐྱབས་མགོན་བློ་བཟང་ཚུལ་ཁྲིམས་བསྟན་པའི་རྒྱལ་མཚན་དཔལ་བཟང་པོའི་རྣམ་པར་ཐར་པ་དད་པའི་པདྨོ་བཞད་པའི་ཉིན་བྱེད་ཅེས་བྱ་བ་ལས། རིགས་ཕུན་སུམ་ཚོགས་པར་སྐུའི་སྐྱེ་བ་བཞེས་པའི་ཚུལ་བསྟན་པའི་སརྒ་སྟེ་དང་པོའོ།།
ཧོར་ཟླ་ལྔ་པའི་ཚེས་ལ་ལྷ་ལྡན་ནས་ཆིབས་བསྐྱོད། སྟག་ལུང་རྭ་སྒྲེང་སོགས་བྱང་ལམ་བརྒྱུད་དེ་རྒ་ཁོག་བར་ཕེབས། དེ་ནས་སྒར་པ་བྱིངས་ལས་སྔོན་དུ་བྱོན་ཏེ་སེར་ཤུལ་དུ་རྫ་རྒྱལ་དཔལ་དགེ་སྤྲུལ་སྐུ་རིན་པོ་ཆེའི་སྤྱན་སྔར་ཕེབས། བྱ་བྲལ་དམ་པ་དེ་ཉིད་ནས་ཀྱང་བཀུར་བཟོས་བླ་ན་མེད་པ་མཛད། རྗེ་འདིས་གསོལ་བ་བཏབ་པ་བཞིན་རྒྱལ་སྲས་ཞི་བ་ལྷའི་མན་ངག་དམ་པ་བྱང་ཆུབ་སེམས་དཔའི་སྤྱོད་པ་ལ་འཇུག་པའི་ཟབ་ཁྲིད་རྫོགས་པར་སྩལ་བ་གསན།
བྲག་མགོ་དགོན་དུ་སྐལ་ལྡན་རྣམས་ལ་ལེགས་བཤད་རྨད་དུ་བྱུང་བའི་སྒོ་བརྒྱ་ཕྱེས་ཏེ་བཅོས་མིན་དད་པའི་ས་ལ་བཀོད།
རྟའུ་ཉ་མཚོ་དགོན་དུ་དབང་ལུང་མན་ངག་སོགས་ཞིབ་ཅིང་རྒྱས་པའི་སྒོ་ནས་ཞག་གྲངས་མང་བར་སྩལ་ཏེ་གསང་ཆེན་རྒྱུད་སྡེ་བཞིའི་ལམ་གྱི་རིམ་པ་ལ་ནང་བྱང་ཆུབ་པའི་བཀའ་དྲིན་གཞལ་དུ་མེད་པར་མཛད།
སོག་མགོན་རི་ཁྲོད་དུ་མཁར་གསར་བླ་མ་རིན་པོ་ཆེའི་དྲུང་དུ་བྱོན། ཕན་ཚུན་དགྱེས་པ་ཆེན་པོའི་གསུང་གླེང་དང༌། རྒྱལ་བའི་གསུང་རབ་ཀྱི་འབེལ་བཏམ་མཐའ་ཡས་པ་གནང༌། རྗེ་ཉིད་ཀྱིས་གསོལ་བ་བཏབ་སྟེ་མེ་གླང་༡༨༧༧ཟླ་བ་གསུམ་པའི་ཡར་ཚེས་ལ་མཁར་གསར་རྡོ་རྗེ་འཆང་བློ་བཟང་ཐུབ་སྟོབས་རྒྱ་མཚོ་དཔལ་བཟང་པོའི་ཞལ་སྔ་ནས་ཀྱིས་དཔལ་རྡོ་རྗེ་འཇིགས་བྱེད་དཔའ་བོ་གཅིག་པའི་དབང་སྦྱོར་དངོས་མཇུག་གསུམ་དམ་པའི་མན་ངག་གིས་བརྒྱན་ཏེ་དགྱེས་བཞིན་སྩལ་བ་གསན།
༤ ལི་ཐང་ཐུབ་ཆེན་དགོན་དུ་སྨོན་ལམ་ཚོགས་དབུར་ཕེབས་ཏེ་ཁུལ་དེའི་ཡུལ་དགོན་སྡེ་གསུམ་ལ་དུས་འཁོར་དབང་ཆེན་དང་བྱང་ཆུམ་ལམ་རིམ་
ལི་ཐང་དུ་དཔོན་སྐལ་བཟང་ཚེ་རིང་ཕ་བུ་སོགས་སེར་སྐྱ་གྲངས་ལས་འདས་པ་ལ་ཐུགས་བརྩེ་བ་ཆེན་པོས་བརྡ་དོན་འཕྲོད་ངེས་ཀྱི་གསུང་བཤད་མཐའ་ཡས་པའི་སྒོ་ནས་བྱང་སེམས་ཀྱི་སྡོམ་པ་འབོགས་པར་མཛད་དེ་དགེ་རྩ་རྣམས་ཀྱང་ཐེག་པ་ཆེན་པོའི་བསྟན་པ་རིན་པོ་ཆེ་ཕྱོགས་མཐར་རྒྱས་པའི་རྒྱུར་བསྔོ་བ་གནང༌།
སོག་ལོག་མགུ་ཐང་དུ་སེར་སྐྱ་མང་པོར་ཐུགས་རྗེ་ཆེན་པོའི་དབང་ཆེན་ཡིག་དྲུག་བཟླས་ལུང༌། འཕོ་ལུང་སོགས་སྩལ།
མགོ་ལོག་དགོན་གསར་དུ་འཕགས་པ་ཐུགས་རྗེ་ཆེན་པོའི་དབང་ཆེན་སྟ་གོན་དང་བཅས་པ་གནང༌། རབ་གནས་ཆེན་མོའི་དབུ་བཞུགས་མཛད།
དར་རྒྱས་དགོན་དུ་ཁྲུས་ཆོག་སོགས་ཀྱི་རྡོར་སློབ་ཞལ་ཚབ་ཁྲི་ཟུར་ཨ་ལུང་འཇོག་པར་གནང༌།
གཟིམས་ཤག་ལྷ་ཀླུར་གདོན་ལྷོངས་ཆེ་བས་དྲག་པོའི་སྦྱིན་སྲེག་ཞུས་པར། རྒྱལ་དབང་འཇམ་དཔལ་རྒྱ་མཚོའི་ཡབ་གཞིས་ཡིན་པས་བྱེད་དགོས་གསུངས་ནས་དཔོན་སློབ་བརྒྱད་ཙམ་གྱིས་བསྙེན་པ་རྒྱུན་རིང་མཛད་ནས་སྲེག་བླུགས་ཕུལ་བ་ན། མིག་མཐོང་བ་ཞིག་གིས་བླ་མ་དེ་མ་བྱོན་གོང་གནོད་བྱེད་མི་ཧྲེང་གཟུགས་ཅན་བརྒྱད་བཀུགས་འདུག སྦྱིན་སྲེག་མཛད་པ་དང་དེ་རྣམས་ཐབ་ཁང་དུ་སོང༌། ཨ་མཆོད་འདྲ་མོ་ཞིག་འགྲོ་དཀའ་དཀའ་ལྟར་བྱས་ནས་མཐར་དེ་ཡང་སོང་ཟེར། དེ་བྱིན་འཚེ་བ་དེ་དག་དམིགས་མེད་དུ་ཞི།
བསྟན་པའི་བྱུར་ཆག་ཞིག་གིས་རབ་མཚར་མཆོག་སྤྲུལ་རིན་པོ་ཆེ་སྐུ་ཁམས་ལྟེམ་པས་བཀའ་ཆོས་ལ་དགོངས་པ་ཞུས། སྙུན་བབ་ལྕི་བས་དེ་གའི་བླ་བྲང་ནས་ཞུས་ངོར་ཆིབས་བསྐྱོད་དེ། ཞབས་པད་བརྟན་པའི་གསོལ་འདེབས་མཛད། ཟླ་བ་གསུམ་ཙམ་ན་ཞི་བར་གཤེགས་པས་སྐྱབས་རྗེ་མཆོག་འདིས་སྐུ་གདུང་ཞུགས་འབུལ་སོགས་རྗེས་ཀྱི་བགྱི་བ་རྣམས་དང༌། མྱུར་འབྱོན་གསོལ་འདེབས་ཀྱང་ལྗགས་རྩོམ་གནང༌།
མ་ཟུར་དཔོན་བསོད་ནམས་དབང་རྒྱལ་འདས་པར་ཆོས་ཀྱི་ས་སྐྱོང་ཆེན་པོར་སོང་གཤིས་ལུང་མཚམས་མཛད་དེ་བྱོན། ཆོས་གྲོགས་རྣམས་ཀྱིས་ཞུས་ངོར་འཇམ་དཔལ་དུས་དགྲའི་དབང་པོའི་རྣལ་འབྱོར་གྱི་སྒོ་ནས་དཀྱིལ་འཁོར་སྒྲུབ་མཆོད་དང་འབྲེལ་བར་ཐར་པ་ཆེན་པོའི་གྲོང་མཆོག་ཏུ་འཇུག་ཅིང་དབང་བཞི་ལེན་པ་རྣམས་སྐུ་གདུང་ཡོད་རིང་དུ་ཉིན་ལྟར་གནང༌། མཇུག་ཏུ་སྤུར་སྦྱང་ཞུགས་འབུལ་སོགས་ཀྱང་ལྷ་མཆོག་དེ་ཉིད་ཀྱི་སྒོ་ནས་མཛད།
གདོང་ཐོག་མཆོག་སྤྲུལ་རིན་པོ་ཆེ་ཡང་ཞིང་ལ་ཕེབས་པས་དེར་བྱོན། ཐུགས་དགོངས་རྫོགས་ཐབས་དང༌། ཡང་སྲིད་མྱུར་འབྱོན་གྱི་ཐུགས་སྨོན་རྒྱ་ཆེར་གནང༌། ནགས་ཚང་རི་ཁྲོད་དུ་ལམ་རིམ་འཆད་སྤེལ་དང༌། སེམས་བསྐྱེད་མཆོད་པ་སོགས་ཞིབ་རྒྱས་མཛད། སླར་ཡང་ཕོ་བྲང་དུ་ལྗགས་ལུང་གི་འཕྲོ་རྣམས་གནང་ནས་ཧོར་ཟླ་བཅུ་པའི་ཉེར་བདུན་ལ་སེམས་བསྐྱེད་མཆོད་པ་དང་བཅས་ལེགས་པར་གྲུབ། ལི་ཐང་བཀའ་འགྱུར་གསར་སྤར་ལ་སྔར་ནས་ཡོན་ཕུལ་བ་ལྟར་གཟིམས་ཁང་དུ་གདན་དྲངས།
ཤིང་མོ་བྱ་༡༨༨༥ལོ་ཟླ་བ་གཉིས་པའི་ནང་མཚན་ཉིད་གྲྭ་ཚང་གི་འདུ་ཁང་གསར་བཞེངས་ཀྱི་ཐོག་མར་སྟེང་འོག་གི་རྟེན་རྙིང་ཞིག་གསོ་དགོས་པ་དང༌། ལོགས་བྲིས་རྣམས་ལ་རྗེ་ཉིད་ཀྱིས་ཨར་ཆོག་མཛད་དེ་ལས་གྲྭ་བཙུགས།
རྟའུ་ཉ་མཚོ་དགོན་དུ་ཐུགས་རྗེ་ཆེན་པོ་དང་ཀུན་རིག་གི་དབང་ཆེན། སྨན་བླ་བདེ་གཤེགས་བརྒྱད་དང་སྒྲོལ་མ་ཉེར་གཅིག་གི་རྗེས་གནང༌། བླ་མའི་རྣལ་འབྱོར་བདུད་རྩིའི་ཆར་འབེབས། སྒྲོལ་མའི་སྒྲུབ་ཐབས། སྤྱན་རས་གཟིགས་ཀྱི་སྒྲུབ་ཐབས་སོགས་དགྱེས་པ་ཆེན་པོས་གནང༌།
ཏྲེ་བོ་སྐྱ་ལེབ་ཏུ་འབྲུག་ལང་སྤྲུལ་སྐུ་ལ་ཚེ་དབང་གནང༌། ལྕོག་རུ་དགོན་དུ་ཀུན་རིག་དང༌། ཚེ་དཔག་མེད་ལྷ་དགུའི་དབང༌། འཇམ་དབྱངས་སྨྲ་སེང་དང༌། ཁྱུང་ཁྲའི་རྗེས་གནང་བཅས་སྩལ།
དགའ་ལྡན་ལྔ་མཆོད་ཉིན་རྗེ་བཙུན་མཁའ་སྤྱོད་དབང་མོའི་དཀྱིལ་འཁོར་སྒྲུབ་མཆོད་དང་བདག་འཇུག་བཞེས་ཤིང་ཚོགས་མཆོད་དང༌། ཚེས་བཅུའི་མཆོད་པའང་གནང༌། དེ་ནས་ཁང་གསར་ཕོ་བྲང་དུ་སྐུ་མཚམས་དམ་པར་མཛད་ཅིང་ཐུགས་དམ་རྣལ་འབྱོར་གྱི་རིམ་པ་ལ་གཞོལ་བར་མཛད། སྐབས་ཤིག་ཨ་ཐུབ་ལ་དཀར་ཚང་དུ་ཀུན་རིག་གི་དབང་ཆེན་གནང༌།
མཚན་ཉིད་གྲྭ་ཚང་གི་ཆོས་གྲྭ་སྔར་ནས་འཐེན་རྩོད་ཀྱིས་ཆད་འདུག་པ་རྡོ་རྗེ་འཆང་འདིའི་ཐུགས་བསྐྱེད་ཀྱིས་འདི་ལོ་སླར་ཚུགས་པ་དང་འབྲེལ་བསྟན་པའི་ཕྱི་མོར་ཡ་རབས་ལུགས་གཉིས་ཀྱི་བཀའ་སློབ་ཞིབ་རྒྱས་གནང༌། སྔགས་གྲྭ་ཚང་དུའང་རབ་གནས་ཆེན་མོའི་དབུ་བཞུགས་དང༌། ཚོགས་སུ་དཔལ་གསང་བ་འདུས་པའི་སྔགས་བཏུའི་རྗེས་གནང༌། འཇིགས་ཆོག་ཟ་མ་ཏོག་གི་ལྗགས་ལུང་བཅས་སྩལ། རྣམ་རྒྱལ་གྲྭ་ཚང༌། མ་ཟུར། ཁང་གསར་ཕོ་བྲང་སོགས་སུ་བྱོན་ཏེ་སྐལ་པ་དང་འཚམས་པའི་འདོད་ཆོས་ཅི་རིགས་པས་དུས་གསུམ་རྒྱལ་བ་སྲས་བཅས་ཀྱི་བཀའ་དྲིན་དུས་གཅིག་ཏུ་མཛད་དོ། །
ཞེས་བྱ་བ་ནི། བར་སྐབས་ཀྱི་ངལ་བསོ་བའི་ཚིགས་སུ་བཅད་པའོ། །ཞེས་རིགས་དང་དཀྱིལ་འཁོར་རྒྱ་མཚོའི་མངའ་བདག་ངེས་པ་དོན་གྱི་རྡོ་རྗེ་འཆང་ཁང་གསར་སྐྱབས་མགོན་བློ་བཟང་ཚུལ་ཁྲིམས་བསྟན་པའི་རྒྱལ་མཚན་དཔལ་བཟང་པོའི་རྣམ་པར་ཐར་པ་དད་པའི་པདྨོ་བཞད་པའི་ཉིན་བྱེད་ཅེས་བྱ་བ་ལས། མདོ་ཁམས་སུ་བསྟན་འགྲོའི་དོན་མཛད་ཚུལ་གྱི་སརྒ་སྟེ་གསུམ་པའོ། །
དེ་ལ་འདི་སྐད་དུ། མངོན་པར་འདོད་པ་དང༌། ཡིད་ཆེས་པ་དང༌། དང་བའི་དད་པ་ནི། ལེགས་པ་ཐམས་ཅད་འཐོབ་པའི་རྒྱུའི་གཙོ་བོ་ཡིན་ནོ་ཞེས་བདེ་བར་གཤེགས་པའི་བཀའ་དང་ཚད་མར་གྱུར་པའི་བསྟན་བཅོས་མང་པོ་ལས་ཐོས་ཏེ། དཀོན་མཆོག་སྒྲོན་མེ་ལས།
ཞེས་བྱ་བ་ལ་སོགས་པ་རྒྱ་ཆེར་འབྱུང་བ་ལས་སོ། །གང་གི་དྲུང་ནས་ཐུན་མོང་དང་ཐུན་མོང་མ་ཡིན་པའི་དམ་ཆོས་བདུད་རྩིའི་བགོ་སྐལ་ལེགས་པར་ནོད་པའི་དགེ་བའི་བཤེས་གཉེན་ལ་རྟག་ཏུ་དད་པ་དང་གུས་པས་བལྟ་ཞིང་ཆེ་བ་བརྗོད་པ་ནི། སྤྱིར་ལས་ཁྱད་པར་གྱི་བསྔགས་འོས་དུ་མ་དང་བཅས་པ་ལགས་ཏེ། སམྦི་ཊ་ལས།
གསུམ་པ་ལ་གཉིས། མདོ་སྨད་ཕྱོགས་སུ་བསྟན་འགྲོའི་དོན་མཛད་ཚུལ་དང༌། བོད་ཡུལ་དབུས་སུ་མཛད་ཚུལ་འཕྲོས་དང་བཅས་པའོ། །
འབྲས་སྤུངས་དགའ་ལྡན་ཕོ་བྲང་དུ་འཕར་ར་འཇའ་བླ་མཆོག་སྤྲུལ་ནས་གསོལ་བ་བཏབ་པ་བཞིན་དད་ལྡན་བཞི་བརྒྱ་ལྷག་ཙམ་ལ་དཀའ་ཆེན་ཡེ་ཤེས་རྒྱལ་མཚན་གྱི་གསུང་འབུམ་གྱི་ལུང་དང༌། དགེ་འདུན་ཉིས་སྟོང་ཙམ་ལ་པཎ་ཆེན་བསོད་ནམས་གྲགས་པའི་ཕར་ཕྱིན་སྤྱི་དོན་གྱི་ལུང་གནང༌།
ལྷ་ལྡན་བསམ་འགྲུབ་ཕོ་བྲང་དུ་གླིང་མཆོག་སྤྲུལ་རིན་པོ་ཆེ་དང༌། སེམས་དཔའ་རིན་པོ་ཆེ་སོགས་དགེ་འདུན་སུམ་བརྒྱ་ཙམ་ལ་གཏོར་མ་བརྒྱ་རྩ་དང༌། སྦྱོར་ཆོས་ཐུབ་བསྟན་ལྷུན་པོའི་མཛེས་རྒྱན་གྱི་ཟབ་ཁྲིད།
བཤད་སྒྲའི་གཟིམས་ཤག་ཏུ་ཆུ་བཟང་སྤྲུལ་སྐུ། སེམས་དཔའ་སྤྲུལ་སྐུ། གླིང་མཆོག་སྤྲུལ་སོགས་དད་པའི་སློབ་མ་ལྔ་བཅུ་ཙམ་ལ་འཇིགས་བྱེད་ལྷ་བཅུ་གསུམ་མའི་བསྐྱེད་རིམ་གྱི་ཟབ་ཁྲིད། ལྷ་ལྡན་བྱ་རའི་ཁང་དུ་སྒྲོལ་མ་ཉེར་གཅིག་གི་རྗེས་གནང་བཅས་སྩལ།